Кадетхэр зэроцIыху
Хабзэ дахэ хъуауэ, кадет школ-интернатхэм я гъэсэн цIыкIухэр зэкIэлъокIуэ, зэроцIыху. Нарткъалэ дэт курыт школ №6-м и кадет классым щеджэхэр иджыблагъэ ХьэтIохъущыкъуей жы-лэм дэт школ-интернат №1-нэм ирагъэблэгъащ. ХьэщIэхэмрэ бысымхэмрэ япэщIыкIэ ягъэлъэгъуащ сатыр захуэхэу зекIуэнымкIэ я зэфIэкI здынэсыр.
ИужькIэ хьэщIэхэм зыщрагъэплъыхьащ лъахэхутэмкIэ я музейм. Зауэмрэ лэжьыгъэмрэ я ветеранхэм еджакIуэхэм къыхуатха фIыщIэ письмо-хэм ящIыгъуу, блынхэр ягъэдахэ кадетхэм спорт зэпеуэхэм къыщахьа дипломхэм, кубокхэм, езы ныбжьыщIэхэм я сурэтхэм.
ОБЖ-мкIэ ята дерс зэIухам кадетхэр щызэпеуащ Iэщэ зэпкърыхынымкIэ, зэпкърылъхьэжынымкIэ.
Шэрэдж Дисэ.
